*Projekts*

Jelgavas novada dome

**LĒMUMS**

Jelgava

2023.gada \_\_.decembrī Nr.\_\_

**Par detālplānojuma nodošanu publiskajai apspriešanai un atzinumu saņemšanai (Jaunkalniņi, Brankas, Cenu pag.)**

Izskatot Jelgavas novada pašvaldībā saņemto detālplānojuma izstrādātāja IK “Plānošanas eksperti” (reģistrācijas Nr.40002142175, juridiskā adrese Maija iela 16 - 3/4, Rīga, LV-1006) 2023.gada 4.decembra iesniegumu Nr.PE 12-23/4e (Jelgavas novada pašvaldībā saņemts 2023.gada 4.decembrī un reģistrēts ar Nr.JNP/3-16/23/2739), ar lūgumu izskatīt izstrādāto detālplānojuma projektu nekustamam īpašumam ar kadastra numuru 54440050483 (Jaunkalniņi, Brankas, Cenu pag.), kas ietver paskaidrojuma rakstu, grafisko daļu, teritorijas izmantošanas un apbūves noteikumus (turpmāk – Detālplānojums), konstatēts:

1. Jelgavas novada dome 2023.gada 29.martā pieņēma lēmumu Nr.9 (protokols Nr.8/2023) “Par detālplānojuma izstrādes uzsākšanu (Jaunkalniņi, Brankās, Cenu pagastā)”, ar kuru atļāva uzsākt Detālplānojuma izstrādi, apstiprināja darba uzdevumu Nr.D-2023-2 un izstrādes vadītāju;
2. Detālplānojuma izstrādes mērķis ir zemes vienības ar kadastra apzīmējumu 54440050483 (detālplānojuma teritorija) sadale, pārplānošana un vienota ceļu, inženiertīklu kopuma, sarkano līniju koridora izveide detālplānojuma teritorijā un tai piegulošajām teritorijām, lai varētu attīstīt savrupmāju dzīvojamo apbūvi;
3. Detālplānojuma projekts ir izstrādāts atbilstoši darba uzdevumam Nr.D-2023-2. Detālplānojuma projekta izstrādes gaitā tika saņemti, izvērtēti, ņemti vērā vai pieņemti informācijai darba uzdevumā minēto institūciju nosacījumi;
4. Detālplānojuma projekts atbilst spēkā esošajam Ozolnieku novada teritorijas plānojumam 2020 un saistošajiem noteikumiem Nr.5/2020 “Ozolnieku novada teritorijas plānojuma grafiskā daļa un teritorijas izmantošanas un apbūves noteikumi”, kas apstiprināti ar Ozolnieku novada domes 2020.gada 12.marta lēmumu Nr.3 (protokols Nr.5) un tas ir nododams publiskajai apspriešanai un institūciju atzinumu saņemšanai.

Ņemot vērā iepriekš minēto, pamatojoties uz Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, 109.1.apakšpunktu, Jelgavas novada dome **nolemj**:

1. Nodot publiskajai apspriešanai un institūciju atzinumu saņemšanai detālplānojuma projektu, kas izstrādāts zemes vienībā ar kadastra apzīmējumu 54440050483.
2. Noteikt, ka publiskā apspriešana tiek organizēta atbilstoši Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” prasībām.
3. Noteikt publiskās apspriešanas termiņu – četras nedēļas.
4. Informāciju par publisko apspriešanu un publiskās apspriešanas sanāksmi izziņot divos plašsaziņas kanālos – pašvaldības tīmekļa vietnē un valsts vienotajā ģeotelpiskās informācijas portālā [www.geolatvija.lv](http://www.geolatvija.lv).
5. Informāciju par publisko apspriešanu un publiskās apspriešanas sanāksmi izvietot publiskajā ārtelpā.
6. Detālplānojuma izstrādātājam detālplānojuma projektu digitālā veidā (pdf. formātā) ievietot Teritorijas attīstības plānošanas informācijas sistēmā (turpmāk – Sistēma).
7. Detālplānojuma izstrādes vadītājai ievietot paziņojumu par detālplānojuma projekta nodošanu publiskajai apspriešanai Sistēmā, un pašvaldības Sabiedrisko attiecību nodaļai ievietot paziņojumu pašvaldības tīmekļa vietnē un pašvaldības informatīvajā izdevumā “Jelgavas novada ziņas”.
8. Noteikt, ka publiskās apspriešanas termiņš sākas ne agrāk kā piecas darbdienas pēc paziņojuma publicēšanas Sistēmā.
9. Detālplānojuma izstrādes vadītājai sadarbībā ar izstrādātāju organizēt publisko apspriešanu, publiskās apspriešanas sanāksmi.
10. Detālplānojuma izstrādes vadītājai sadarbībā ar izstrādātāju paziņot detālplānojuma izstrādes darba uzdevumā minētajām institūcijām par izstrādāto detālplānojuma projekta redakciju un nepieciešamību sniegt par to atzinumu.

Domes priekšsēdētājs M.Lasmanis

K.Tumova, 22334212